ตามที่ได้แจ้งไว้ เรื่องการขอจัดทำเนินชะลอความเร็วรถ ในลาดพร้าวซอย 3 ช่วงลัดไป ลาดพร้าว 15 ช่วงหน้าหมู่บ้านกฤติกร ผ่านอาคารจอดรถเชษฐ์โชติศักดิ์ เจ้าหน้าที่ฝ่ายโยธาเขตจตุจักร ได้มาทำการสำรวจแล้ว แจ้งกลับมาว่า ถนนช่วงดังกล่าว มีความยาวไม่ถึง 200 เมตร ตามหลักเกณฑ์ จึงไม่สามารถ จัดทำเนินชะลอความเร็วรถได้ หากหลักเกณฑ์นี้ ใช้กับการทำเนินชะลอความเร็วรถตลอดซอย ลาดพร้าว 3 ในช่วงแยกต่างๆ ก็เป็นหลักเกณฑ์ที่ขัดกับความเป็นจริง เพราะในความเป็นจริงแล้ว ในซอยลาดพร้าว 3 แยกต่างๆ ไม่มีช่วงไหนเลยที่มีความยาวเกิน 200 เมตร แต่ก็มีการจัดทำเนินชะลอรถ ในซอยช่วงต่างๆ หลายตำแหน่งหลายที่เยอะมาก หากฝ่ายโยธาเขตจตุจักรใช้หลักเกณฑ์นี้ในการจัดทำเนินชะลอความเร็วรถ ก็ควรมาเลาะเนินชะลอความเร็วรถที่มีอยู่ณปัจจุบันออกให้หมด เพราะไม่มีช่วงไหนเลยที่มีความยาวเกิน 200 เมตรตามหลักเกณฑ์ที่ว่า